**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**Előterjesztés**

Szolnoki úton parkolók építésére, valamint a Május 1. út és Ifjúság út közötti járda szakasz felújítására vonatkozó közbeszerzési eljárás lefolytatásához közbeszerzési tanácsadó megbízására

Martfű Város Önkormányzata Képviselő-testületének

2016. július 28-ai ülésére

Előkészítette: Baloghné Juhász Erzsébet irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő-testület!

A hatályos közbeszerzési törvény értelmében a Martfű Város belterületén, a Szolnoki úton parkoló építése, valamint a Május 1. út és Ifjúság út közötti járda szakasz felújítása közbeszerzési eljárás köteles.

Martfű Város Önkormányzata Közbeszerzési Szabályzata 5.1.1. g) pontja értelmében a közbeszerzési szakértő megbízásáról a Képviselő-testületnek kell döntenie.

A közbeszerzési eljárás lefolytatására három ajánlatot kértünk be, melyek közül a PROMENT Consulting Kft. ajánlata, - 180.000,- Ft + Áfa – volt a legkedvezőbb (az ajánlati ár a közzétételi költségeket nem tartalmazza), ezért javaslom megbízásukat.

Kérem előterjesztésem megtárgyalását, s az alábbi határozati javaslat elfogadását.

Határozati javaslat:

…./2016.(…..) Határozat

Szolnoki úton parkolók építésére, valamint a Május 1. út és Ifjúság út közötti járda szakasz felújítására vonatkozó közbeszerzési eljárás lefolytatásához közbeszerzési tanácsadó megbízásáról

Martfű Város Önkormányzatának Képviselő-testülete megtárgyalta a Szolnoki úton parkolók építésére, valamint a Május 1. út és Ifjúság út közötti járda szakasz felújítására vonatkozó közbeszerzési eljárás lefolytatásához közbeszerzési tanácsadó megbízásáról szóló előterjesztést, és az alábbiak szerint döntött:

A Képviselő-testület a Martfű Város belterületén, a Szolnoki úton parkoló építése, valamint a Május 1. út és Ifjúság út közötti járda szakasz felújítása tárgyában közbeszerzési szakértőként a PROMENT Consulting Kft-t bízza meg, egyben árajánlatát 180.000, Ft + Áfa összegben elfogadja.

A Képviselő-testület felhatalmazza a polgármestert a megbízási szerződés aláírására, valamint az eljárás lefolytatására.

Erről értesülnek:

1. Jász-Nagykun-Szolnok Megyei Kormányhivatal
2. Valamennyi képviselő helyben
3. Proment Kft. 5000 Szolnok Arany J. út 20.
4. Műszaki iroda helyben
5. Pénzügyi és Adóügyi Iroda

Martfű, 2016. július 14.

Dr. Papp Antal

polgármester

Látta: Szász Éva jegyző